Συζήτηση:Γεώργιος Σταματιάδης

message: Από τη σελίδα πολιτικής της ΒΠ, περί αξιόπιστων πηγών:
Έγκυρη πηγή θεωρείται η δημοσιευμένη εργασία η οποία θεωρείται authoritative σε σχέση με το εν λόγω θέμα. Η αξιολόγηση της εγκυρότητας εξαρτάται από τον ίδιο τον συγγραφέα, την έκδοση καθώς και την θεώρηση των συνθηκών κατά τις οποίες έγινε η εν λόγω δημοσίευση. Ένας παγκοσμίου φήμης επιστήμονας δε θεωρείται έγκυρη πηγή για θέματα άλλου επιστημονικού κλάδου παρά μόνο εάν έχει αναγνωρισμένη σχετική εμπειρία και σε αυτόν τον κλάδο. Οι έγκυρες δημοσιεύσεις γίνονται σε ένα πλαίσιο εγκαθιδρυμένων δομών σε ότι αφορά στον έλεγχο των γεγονότων και στην επιμέλεια τυχόν λαθών, όπως οι δημοσιεύσεις σε:
*πανεπιστημιακό τύπο (περιοδικά, βιβλία, sites κτλ),
*έντυπα εθνικής εμβέλειας,
*ειδικό τύπο εθνικής εμβέλειας,
*έγκυρο και αναγνωρισμένο έντυπο τοπικής εμβέλειας,
*(επαληθευμένες) επιστημονικές έρευνες,
*βιβλία ή συλλογές αναγνωρισμένων εκδοτικών οίκων ή
*άλλη αναγνωρισμένη ψηφιακή ή έντυπη εγκυκλοπαίδεια.
Το βιβλίο του Εχέδωρου (ή το μπλογκ του, επι τη ευκαιρία) δεν εκπληρώνει κάποια από τις παραπάνω προϋποθέσεις. Βιβλία με απίστευτες θεωρίες υπάρχουν για οτιδήποτε. Εδώ όμως καταγράφουμε τις ευρέως αποδεκτές απόψεις και όχι fringe theories ή ό,τι νομίζουμε εμείς πως είναι αλήθεια. Για αυτό το λόγο αφαίρεσα την παραπάνω πηγή από όπου έχει χρησιμοποιηθεί (όχι μόνο αυτό το άρθρο). Νόμισα πως η αναφορά μου περί ακατάλληλης πηγής στη σύνοψη της αλλαγής ήταν αρκετή. Εν πάσει περιπτώσει όμως, αυτά εδώ ελπίζω να έλυσαν τις όποιες απορίες.--Dipa1965 08:09, 6 Δεκεμβρίου 2010 (UTC)
Ο Γ. Εχέδωρος είναι συγγραφέας βιβλίων. Ο εκδοτικός οίκος που εκδίδει τα βιβλία του είναι ο "Όθων Γραμματικόπουλος" και η εφημερίδα "Μαχητής του Κιλκίς". Ο πρώτος είναι "αναγνωρισμένος" (δεν βλέπω το λόγο να μην είναι) και η εφημερίδα είναι αναγνωρισμένη τοπική και κεδίδει κατά καιρούς ιστορικά άρθρα του. Στα βιβλία του, αναφέρεται κατά κύριο λόγο σε (επαληθευμένες) επιστημονικές έρευνες. Η πρωτότυπη έρευνά του είναι κάτι που εμπίπτει στις παραπάνω κατηγορίες που εκθέτεις και δε μας αφορά (είναι έτσι κι αλλιώς ιδιαίτερα περιορισμένη και βασίζεται σε τοπικές μαρτυρίες και προφορικές παραδόσεις που σε κάθε περίπτωση αναφέρονται ως τέτοιες). Επομένως η συγκεκριμένη αναφορά του (Γ. Εχέδωρου) εμπίπτει αβίαστα στις εξής κατηγορίες:
* είναι σε έγκυρο και αναγνωρισμένο έντυπο τοπικής εμβέλειας,
* αναφέρεται σε (επαληθευμένες) επιστημονικές έρευνες,
* είναι βιβλία ή συλλογές αναγνωρισμένων εκδοτικών οίκων
Χρήστης:Pyraechmes δε σμπουριάζω χιτς.... 09:49, 6 Δεκεμβρίου 2010 (UTC)
Ο "αναγνωρισμένος" εκδοτικός οίκος βρίσκεται στο Κιλκίς, το ίδιο και η εφημερίδα όπου αρθρογραφεί. Μήπως έχεις μπερδέψει την Oxford University Press με τα διάφορα τοπικά τυπογραφεία που επιζούν κυρίως με τυπώσεις προσκλητηρίων γάμου και διαφημιστικά φυλλάδια; Κι έπειτα, ποιές είναι οι επαληθευμένες έρευνες τις οποίες χρησιμοποιεί; Ποιά είναι πχ η επιστημονική έρευνα που αποδεικνύει πως η λέξη Αμάτοβο προέρχεται από την αρχαία λέξη Αμυδών με την προσθήκη σλαβικής κατάληξης; 
Να ξεκαθαρίσω και μια παρανόηση. Η πολιτική αναφέρεται σε πηγές που είναι οι ίδιες επιστημονικές έρευνες και όχι σε τρίτες πηγές που χρησιμοποιούν τέτοιες έρευνες. Επομένως, δεν ισχύει κανένα από τα κριτήρια που νομίζεις πως εκπληρώνει η πηγή σου.--Dipa1965 14:46, 6 Δεκεμβρίου 2010 (UTC)
Ο εκδοτικός οίκος είναι ο πιο αξιόλογος του νομού και με πλήθος βιβλίων τοπικού ενδιαφέροντος (Φωτογραφικά λευκώματα, τοπικές ιστορίες χωριών, μοναστηριών, μητρόπολης, λαογραφικά κ.λ.π.). Ο Εχέδωρος χρησιμοποιεί για το βιβλίο του μία τεράστια γκάμα βιβλιογραφίας που είναι αδύνατον κάποιος να διαβάσει σε 10 χρόνια. Αναφέρει ελληνική επιστημονική (πανεπιστημιακή) ιστορική βιβλιογραφία πλεόν των 80 βιβλίων, βουλγαρική, οθωμανική, σερβική, δυτικοευρωπαϊκή, ρωσική κ.λ.π. Και όλα αυτά για να γράψει ένα βιβλίο 600 σελίδων που στο μεγαλύτερο μέρος του αφορά γενικότερα (και λίγο πολύ γνωστά) στοιχεία περί του συνόλου της Μακεδονίας. Το ζουμί των ιστορικών στοιχείων της περιοχής μπορεί με το ζόρι να αγγίζει τις 100 σελίδες. Και φυσικά ο άνθρωπος γράφει για ένα χωριό 800 κατοίκων του νομού Κιλκίς και δεν προσπαθεί να αναλύσει τη βιομηχανική επανάσταση στην Ευρώπη. Από ποιόν αναμένεται να γράψει για την ιστορία του νομού Κιλκίς, για το Αμάτοβο κ.λ.π.;;; Από το πανεπιστήμιο της Οξφόρδης; Ή μήπως περιμένεις από εμένα ή από οποιονδήποτε συντάκτη να διαβάσει 500 βιβλία πανεπιστημιακών για να αναφέρει 3 λέξεις από το καθένα, ώστε να βγει ένα άρθρο μιας σελίδας για ένα χωριουδάκι στο Κιλκίς. Είσαι πολύ άδικος με τον συγγραφέα, με τον εκδοτικό οίκο, και μ' εμένα. Και δε βρίσκω και το λόγο, τη στιγμή μάλιστα που τέτοιου έιδους θέματα αντιμετωπίζονται ακριβώς με τον ίδιο τρόπο για όλα τα χωριουδάκια της Ελλάδας (και ίσως και με ιδιαίτερα αναξιόπιστες πηγές), χωρίς καμία εξαίρεση. Ελπίζω να το ξαναδείς το θέμα. Χρήστης:Pyraechmes δε σμπουριάζω χιτς.... 21:24, 14 Δεκεμβρίου 2010 (UTC)
Στην Αγορά καταλήξαμε πως τέτοιου τύπου πηγές δεν είναι κατάλληλες. Παρακαλώ να μη ξαναχρησιμοποιηθεί ούτε εδώ ούτε σε κάποιο άλλο άρθρο. Επίσης, έχουμε πει και ξαναπεί ότι οι παραβιάσεις της πολιτικής σε άλλα άρθρα πρέπει να διορθώνονται και όχι να χρησιμοποιούνται ως δικαιολογία νέων παραβιάσεων.--Dipa1965 21:11, 15 Δεκεμβρίου 2010 (UTC)
thread_title: Ακατάλληλη πηγή